To mænd anholdt To mænd er anholdt efter et indbrud i auktionshuset Lauritz.com på Hjulmagervej i Aalborg. Indbruddet skete natten til onsdag. Flere smykker stjålet Tyvene var kommet ind ved at knuse en rude, og med sig havde de taget flere smykker. Kort efter blev to mænd anholdt i nærheden. Der blev ikke fundet tyvekoster på mændene, så det er usikkert, om der er tale om gerningsmændene. De to mænd skal afhøres senere på onsdagen. Om Lauritz.com Lauritz Christensen Auktioner er et af Danmarks ældste auktionshuse. Med konverteringen til www.lauritz.com i foråret 2000, var Lauritz.com A/S det første auktionshus der gik over til internetauktioner. Lauritz.com har 18 auktionshuse fordelt i 4 lande, Danmark, Sverige, Norge og Tyskland, hvor sælgere dagligt kan indlevere og købere kan gå på eftersyn. Lauritz.com har omkring 230 medarbejdere, heraf er knap halvdelen vurderingseksperter.
Indbrud hos auktionshuset Lauritz.com på Hjulmagervej i Aalborg. Flere smykker er stjålet. Politiet har anholdt to mænd.